রাহুলও ছাড়বার পাত্র নন। সন্ধ্যায়ই টুইট করলেন— ‘মহান রাফাল ডাকাতি নিয়ে দেশের দৃষ্টি আকর্ষণের জন্য মিস্টার জেটলিকে ধন্যবাদ। কিন্তু এর নিষ্পত্তি করতে যৌথ সংসদীয় কমিটি (জেপিসি)-র কী হল? সমস্যা হল, আপনার সর্বোচ্চ নেতা তাঁর বন্ধুকে বাঁচাচ্ছেন। ফলে অসুবিধা হতে পারে। ২৪ ঘণ্টার মধ্যে আপনি খোঁজ নিয়ে জানান। আমরা অপেক্ষা করছি।’ তার জবাব দিয়ে অমিত শাহও পাল্টা টুইটে খোঁচা দিয়েছেন— ‘এক এক বার রাফালের এক এক রকম দাম বলছেন রাহুল। জেপিসি-র জন্য ২৪ ঘণ্টার অপেক্ষা কেন? তাঁর নিজের জেপিসি— ঝুটি পার্টি কংগ্রেস তো রয়েছেই!’